Finasta

„Finasta“ – Baltijos šalyse veikusi investicinės ir privačios bankininkystės grupė.

2015 m. sausio 5 d. „Invalda LT” įsigijo „Finastos” grupės įmones Lietuvoje ir Latvijoje už €7,35 mln. Tais pačiais metais investicijų valdymo padalinį perėmė „INVL Asset Management“. O Šiaulių bankas įsigijo kitas „Invalda INVL“ valdytas įmones – banką „Finasta“ ir finansų maklerio įmonę „Finasta“ – atsiseikėdama už jas €6,19 mln.

Istorija 

1994 m. įsteigta UAB FMĮ „Finasta“.
1998 m. AB FMĮ „Finasta“ gauna aukščiausios – „A” kategorijos – VPK išduotą generalinę licenciją Nr. A061.
2001 m. „Finasta“ perkelia prekybą vertybiniais popieriais į virtualią erdvę.
2002 m.  „Finasta“ atidaro biurus Klaipėdoje ir Kaune.
2003 m. įsteigiama UAB „Invalda turto valdymas“ (dab. „Finasta Asset Management“), kuriai VPK suteikia licenciją užsiimti pensijų kaupimo veikla. Bendrovė įsteigia 4 pensijų fondus.
2004 m. UAB „Invalda turto valdymas“ įsteigia savo pirmuosius investicinius ir savanoriško kaupimo pensijų fondus.
2005 m. įsteigiama „Finasta Asset Management" Latvija.
2006 m. įsteigiama AB „Finasta įmonių finansai“, teikianti įmonių finansų paslaugas verslo ir instituciniams klientams. 
2008 m. įkurtas AB bankas „Finasta“.
2009 m. finansinę grupę „Finasta“ įsigyja AB banko „Snoras“ grupė. AB „Finasta įmonių finansai“ veikla perkeliama į naują įmonę – AB „Finasta Corporate Finance“. AB bankas „Finasta" įsteigia atstovybę Latvijoje.
2010 m. įsteigiama rizikos kapitalo valdymo bendrovė „Finasta Direct Investments" Rusijoje. Pristatomas „Finasta Active"  - aktyviems investuotojams skirtas paslaugų paketas. Funkcionali elektroninės prekybos platforma ir aktualios analitinės informacijos srautas.
2011 m. bankas patyrė 26 mln. Lt. nuostolių. Banko pranešime nurodoma, jog rezultatus reikšmingai paveikė banko „Snoras“ nacionalizavimas ir vėliau sekęs bankroto paskelbimas. 2011 m. metų pabaigoje banko kapitalo pakankamumo rodiklis sudarė 1 %, nors pagal reikalavimus jis turėtų būti bent 8 %. Po netiesioginės valstybės 13,8 mln. Lt injekcijos 2012 m. pradžioje kapitalo pakankamumo rodiklis pakilo iki daugiau nei 13 %.
2014 m. „Invalda INVL“ įsigijo bendroves „MP Pension Funds Baltic“ ir „Finasta Asset Management“ Lietuvoje, 2015 m. pradžioje pabaigė „Finasta Asset Management“ Latvijoje įsigijimo sandorį ir kitus sandorius, po kurių Lietuvos investicinio banko „Finasta“ akcijų paketas padidintas iki 99,99 proc., o finansų maklerio įmonės „Finasta“ – iki 100 proc. 
2015 m. kovą „Finasta Asset Management“ pakeitė pavadinimą į „INVL Asset Management“.
2015 m. spalį sujungus Lietuvos bendroves „INVL Asset Management“, „MP Pension Funds Baltic“ ir „INVL fondai“, toliau veikia turto valdymo bendrovė „INVL Asset Management“, valdanti pensijų ir investicinius fondus, investicinius portfelius.
 2015 m. liepą „Invalda INVL“ pardavė valdytas banko „Finasta“ ir finansų maklerio įmonės „Finasta“ akcijas Šiaulių bankui.

Įmonei skirtos baudos 

 2003 m. įmonė buvo nubausta už Vertybinių popierių rinkos įstatymo pažeidimą.

 2007 m. įmonė buvo nubausta už pasinaudojimą viešai neatskleista informacija apie didelį kliento pavedimą prekiaujant vertybiniais popieriais Vilniaus vertybinių popierių biržoje.

Šaltiniai 

Finansų maklerio įmonės
Lietuvos bankai
Investiciniai bankai
Vilniaus senamiestis
Investicinė bankininkystė Lietuvoje